L'an 1344 messire Jehan de Digoine chevalier seigneur dudit lieu fonda toutes les sepmaines trois messes en la chapelle dudit Digoine fondee en l'honneur de monseigneur saint George en l'eglise de ceans pour lesquelles ledit chevalier donna XIX frans de rente assignez sour tous ses biens soubz le rachaip de sept vingt livres et nescitur quid soluit nec ubi est assertum nec etiam de quo misse debeant celebrari cum non sit in titulo litere fundationis expressum item l'an 1439 le 26 fevrier dame madame Katherine de Bourbon jadis dame de Digoine fonda une messe quotidienne en ladite chapelle qui se doit celebrer par chacun jour de la sepmaine par un des religieux de ceans assavoir est les lundy mardy et vendredy des trespassez le jeudy du Saint Esprit le samedy de Nostre Dame et le dimanche de la ferie et apres chascune desdites messes ainsi dictes et celebrees comme dit est par ledit religieux sera porte de l'eau benoiste sur la sepulture et tumbeau de la dicte dame et la dire un Libera avec les collectes Que sumus et Fidelium pour laquelle fondation ladite dame a donne en ausmosne perpetuelle la terre et seigneurie de Beauregard assise et situee en Charollois priez Dieu pour le repos de leurs ames amen.